Добри Жотев
Глупавият Шаро

chitanka.info

Уж е куче умно,

уж е куче старо,

а какъв е глупав

тоя пусти Шаро!

Клекнал посред двора,

час и половина

лае по добрата

ясна месечина.

Лае и във нея

целия вторачен,

мисли си, че тя е

топличка погача.

Мисли, че ще падне

тя от небесата

и ще го уцели

право във устата.

Уж е куче умно,

уж е куче старо,

а какъв е глупав

тоя пусти Шаро!

Издание: Списание „Бърборино“, бр.11/2008

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.